**Robert Øien Fylling** (født 20. mars 1979), bedre kjent som **Robert Post**, er en norsk musiker.

Biografi
--------

> His debut’s been compared to Sgt Pepper-era Beatles blended with Rufus Wainwright’s charm, with a bit of Kinks and a dash of Neil Finn and Neil Young, and he’s gathering great reviews wherever he plays.
> 
> 
> City Life, Manchester
> 
> 

Robert Fylling er oppvokst i en musikalsk familie på Langevåg utenfor Ålesund i Møre og Romsdal. Hans første instrument var et trommesett. Han lærte senere å spille trompet og skrev sin første sang, «Untouched», som 8-åring.

Post har også vært medlem i bandet Sissy Dogfish.

I 2004, etter mange år som sanger og låtskriver, fikk Fylling platekontrakt. Han ble oppdaget under by:Larm i Bergen, da han spilte sine to første offisielle konserter under artistnavnet Robert Post. I månedene som fulgte ble det gjort flere showcaser i London og Bergen, noe som til slutt resulterte i platekontrakt med Mercury Records UK.

### Debutalbum (2004–2006)

> The whole of Post's debut album glories in tunes many songwriters would kill for.
> 
> 
> The Sunday Times Culture, London
> 
> 

Debutalbumet ble produsert av Mike Hedges i august 2005. BBC Radio 2 A-listet første single, «Got None», og albumet ble «Record of the Week» på Storbritannias største radiokanal. Senere ble også single nummer to, «There's One Thing», A-listet. «Got None» ble plukket opp av radiostasjoner i Frankrike, Italia og Norge, og med nyheten om en sterk 17.-plass på britiske radiolister, gjorde den et solid hopp på Norges Hit40-liste og ble liggende i toppen i 20 uker. I Frankrike ble den en av de mest spilte låtene det året, og i januar 2006 gikk den til toppen av italienske hitlister i fem uker på rad.[]

Samme år gjennomførte Post, en miniturné i USA og opptrådte på Robert Redfords *Sundance Film Festival*. Han ble dette året, nominert for to Spellemannspriser og vant prisen *Årets Mannlige Artist* for debutalbumet, og *Beste Video* med låten «Got None».

### Turneer (2005–2007)

> Når vestlendingen begynner å synge, åpenbarer det seg en englelys stemme fra en kropp som også har lært seg kunsten å skrive popsanger like intrikate som de er delikate...
> 
> 
> VGs Stein Østbø, etter Øyakonserten i 2005
> 
> 

I løpet av det neste halvannet året, turnerte Robert Post i Storbritannia seks ganger, både alene og med artister som Ray LaMontagne, Jason Mraz, Texas, Natalie Imbruglia og Aimee Mann. I april 2006 spilte han sin første utsolgte headliner-konsert i Paris. Høsten samme år gjennomføte han en tre uker lang Europa-turné. Debutalbumet *Robert Post* solgte i alt 60 000 eksemplarer i Norge, Frankrike, Italia og Storbritannia.

### Oppfølgeren (2007–)

I juni 2007 begynte innspillingen av oppfølgeren, hos Ocean Sound Recordings på øya Giske utenfor Ålesund. Bandet ble etter hvert utvidet med flere medlemmer. På en av konsertene som ble gjort med det nye bandet i 2007, var på Garage i Bergen i november, hvor Einar «Engelen» Engelstad (Bergens Tidende) skrev: «Robert Post har det som skal til. Låtmaterialet er glimrende. Både de fengende popsviskene og de mer vågale veiene han har begitt seg ut på. Variert både musikalsk og stilmessig, og vanskelig å sette i bås. (...) Robert holder også mål live. Både som vokalist, gitarist, pianist og entertainer. Litt vanskelig å si hvor Robert Post til slutt havner. Men han kommer garantert frem.»

Diskografi
----------

Album
* *Robert Post* (2005)
* *Disarm and Let Go* (2009)
* *Live at Ocean Sound Recordings* (2011)
* *Rhetoric* (2011)
* *The Button Moulder* (2013)

Singler/EP-er
* *The Way We Are EP* (2004)
* *Got None* (2005) #1 i Italia, #5 på Hit 40, #17 på den offisielle engelske radiolisten
* *There's One Thing* (2005)
* *I Gotta Send a Message* (2006)
* *Martha's Drawings* (2006)
* *Try, Try, Try* (2007)
* *Ocean Sessions* (2007)
* *Beirut/The Boy With the Hood* (2009)
* *Landing/Frontline* (2011)
* *My Body* (2013)
* *Dress Less Beautiful* (2014)
* *Got to Get You Into My Life* (2014)
* *En vakker dag* (2015)

### Sissy Dogfish

* *What Happens Next?* (2002)

Singler
* *Forgotten Daughters* (2000)
* *Win the Race* (2000)

### The Apples

* *Happy Moments* (2004)

Deltar på
* NRK Møre og Romsdal: *Spor av ungdom – ung kultur 95* (1995)
* Karin Park: *Superworldunknown* (2003)
* Spetakkel: *Hansadansen* (2004)
* Sleepwalking: *Sleepwalking* (2004)
* PVstaff: *Too Hot for Disco* (2005)
* Øyafestivalen: *Öya Oslo 2005* (2005)
* Aleksander With: *Coming Home* (2006)
* Artistforbundet: *Out of Norway – Selected Songs from Norwegian Artists 2007* (2007)
* Mai Elise Solberg: *Sommeren i mitt liv* (2007)
* Bergen Rock City: *Bergen Rock City Vol. 6* (2007)
* The Margarets: *Twenty Years Erased* (2008)
* The Margarets: *Look for Love* (2008)
* Egil Olsen-hyllest: *Nothing Like the Love I Have For You – Lovely Renditions of Evergreen Egil Olsen Hits* (2010)
* Container: *Container* (2011)
* Egil Olsen: *Keep Movin – Keep Dreamin* (2011)
* Number Seven Deli: *Toxteth* (2012)
* Rune Berg: *Strangers in a New Town* (2012)
* Rune Berg: *Hølå* (2012)
* Hakan Markussen: *The Track* (2013)
* Tom Roger Aadland: *Like til mi dør* (2015)
* Rudi Myntevik: *My Dearest Kathleen* (2015)
* Tom Roger Aadland: *Rapport frå eit grensehotell* (2015)
* Raga Rockers-hyllest: *Sannhet på boks – en hyllest til Raga Rockers* (2015)

Referanser
----------

1. ↑  VG Nett: Norske Robert topper i Italia
2. ↑  IFPI Norsk platebransje Arkivert 22. juli 2011 hos Wayback Machine. ***Søk:*** Hit40, 2005, Uke 34
3. ↑  VG Nett: Konsertanmeldelse: Post blir pop!

Eksterne lenker
---------------

* Hjemmeside

|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs
 |